Translate the text from Welsh to English.



 
Mewn llythyr at Brif Ysgrifennydd newydd y Trysorlys, Stephen Barclay, mae’r Gweinidog Cyllid Rebecca Evans, Gweinidog yr Alban ar gyfer Cyllid Cyhoeddus a’r Economi Ddigidol, Kate Forbes, a Gweinidog Cyllid Gogledd Iwerddon, Conor Murphy, yn galw am gyfarfod ar y cyd i drafod effaith Cyllideb y Deyrnas Unedig ar y llywodraethau datganoledig ac i egluro’r cynlluniau ar gyfer yr Adolygiad Cynhwysfawr o Wariant sydd i’w gynnal maes o law.


Maent yn dweud:



> “Byddai cyfarfod brys yn rhoi’r cyfle i’r Prif Ysgrifennydd newydd roi awgrym cynnar o’r meysydd lle bydd goblygiadau i’r gweinyddiaethau datganoledig yn sgil Cyllideb y DU. Byddai hyn yn arbennig o dderbyniol o gofio’r amgylchiadau penodol a achoswyd eleni gan yr oedi cyn cyhoeddi Cyllideb y DU a’r newidiadau hwyr i’n cyllidebau ninnau ar gyfer 2019\-20 o ganlyniad i hynny.
> 
> 
> “Byddem hefyd yn gwerthfawrogi cael eglurder ynglŷn ag Adolygiad Cynhwysfawr o Wariant y DU, yn enwedig yr amserlen debygol a pha ymgysylltu a fydd yn digwydd â’r llywodraethau datganoledig.”


Maent yn nodi hefyd bod cynnal trafodaeth a bod yn dryloyw ynglŷn â chyllid ar ôl ymadael â’r UE yn flaenoriaeth o ran y materion pwysig sydd i’w trafod.



> “Bydd yn bwysig trafod yr heriau i wariant cyhoeddus o ganlyniad i ymadael â’r Undeb Ewropeaidd, a thrafod hefyd sut yr ydym am weithio gyda’n gilydd i sicrhau ein bod yn gallu trosglwyddo’n esmwyth at fframwaith cyllido newydd ar ôl ymadael â’r UE – fframwaith sy’n cyflawni’r gofynion ar gyfer holl rannau’r DU ac yn adlewyrchu realiti datganoli.
> 
> 
> “Un elfen allweddol fydd cwblhau ein gwaith ar y cyd i adolygu a gwella’r Datganiad Polisi Cyllido, sy’n hanfodol i’n gallu i gynllunio a rheoli cyllidebau, a rhoi statws ffurfiol i Gyfarfod Pedairochrog y Gweinidogion Cyllid fel fforwm rheolaidd i drafod a datrys materion cyllidol sy’n effeithio ar bob rhan o’r DU.”







Translation:


 
In a letter to the new Chief Secretary to the Treasury Stephen Barclay, Finance Minister, Rebecca Evans, Scotland’s Minister for Public Finance and Digital Economy, Kate Forbes and the Northern Ireland Finance Minister, Conor Murphy call for a joint meeting to discuss the impact of the UK Budget on devolved governments and clarify plans for the forthcoming UK Comprehensive Spending Review.


They say:



> “An urgent meeting would provide the opportunity for the new Chief Secretary to cover the likely implications for the devolved governments from the UK Budget. This would be especially welcome given the challenges this year created by the delay in the UK Budget and the late consequential changes to our 2019\-20 budgets.
> 
> 
> “We would also value clarity in relation to plans for the forthcoming UK Comprehensive Spending Review, in particular its likely timing and engagement with the devolved governments.”


Transparency and engagement on post\-EU funding was also on the list of pressing issues to discuss.



> “It will be important to discuss the challenges for public spending as a result of  leaving the European Union  and how we work together to ensure as smooth a transition as possible to a UK funding framework which delivers for all parts of the UK and respects devolution.
> 
> 
> “A key test of this will be to complete our joint work to review and improve the Statement of Funding Policy, which is integral to our ability to plan and manage budgets, and to formalise the Finance Ministers’ Quadrilateral as a regular forum to resolve fiscal issues that impact on all parts of the UK.”